Up-521/12
Datum: 2012-10-25T00:00:00.000+02:00
ecli: ECLI:SI:USRS:2012:Up.521.12
vrsta: posamični akt
zadeva: ustavna pritožba
objavljeno: Neobjavljeno | 25.10.2012
dokument: US29955
akt: Ustavna pritožba zoper sodbo Okrajnega sodišča v Ljutomeru št. ZSV 277/2011 z dne 16. 2. 2012
resitev: zavrženje
izrek: Ustavna pritožba zoper sodbo Okrajnega sodišča v Ljutomeru št. ZSV 277/2011 z dne 16. 2. 2012 se zavrže.

Podjetniško in poslovno svetovanje, Bar Barbi, Gordana Mally s. p., Slovenska Bistrica, se kaznuje z 250 (dvestopetdeset) euri denarne kazni. Kazen mora v 30 dneh od prejema tega sklepa plačati na račun javnofinančnih prihodkov "Druge globe in denarne kazni", št. SI56 0110 0100 0518 755, referenca SI11 13110-7120036-05212012.
stavek: Ker ustavna pritožba vložena v zadevi prekrška ni dovoljena, jo senat Ustavnega sodišča zavrže. Zloraba pravice do vložitve ustavne pritožbe je med drugim podana tedaj, ko je ustavna pritožba očitno nedovoljena in neutemeljena, vsak razumen posameznik pa šteje njeno vložitev kot brez vseh možnosti za uspeh. Pritožnik, ki kljub temu, da je seznanjen, da njegova vloga očitno nima možnosti za uspeh, vztraja pri obravnavi takšne vloge, zlorabi pravico do vložitve ustavne pritožbe.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.11- Ustavno sodstvo - Postopek - Procesne predpostavke v postopku ustavne pritožbe - Zadeve po 55.a členu ZUstS.
podlaga: Člen 34.a.1, 54.2, 55.a.2.4, 55.b.1.3, Zakon o Ustavnem sodišču [ZUstS]
vlagatelj: Podjetniško in poslovno svetovanje, Bar Barbi, samostojna podjetnica Gordana Mally, s. p., Slovenska Bistrica
datum_vloge: 2012-04-16T22:00:00.000Z
datum_odlocitve: 2012-10-24T22:00:00.000Z

# Up-521/12-9

# 25. 10. 2012

## SKLEP

Senat Ustavnega sodišča je v postopku za preizkus ustavne pritožbe, ki jo je vložilo Podjetniško in poslovno svetovanje, Bar Barbi, samostojna podjetnica Gordana Mally s. p., Slovenska Bistrica, ki jo zastopa Ludvik Poljanec, Slovenska Bistrica, na seji 25. oktobra 2012

sklenil:

**Ustavna pritožba zoper sodbo Okrajnega sodišča v Ljutomeru št. ZSV 277/2011 z dne 16. 2. 2012 se zavrže.**

**Podjetniško in poslovno svetovanje, Bar Barbi, Gordana Mally s. p., Slovenska Bistrica, se kaznuje z 250 (dvestopetdeset) euri denarne kazni. Kazen mora v 30 dneh od prejema tega sklepa plačati na račun javnofinančnih prihodkov "Druge globe in denarne kazni", št. SI56 0110 0100 0518 755, referenca SI11 13110-7120036-05212012.**

## OBRAZLOŽITEV

Pritožnica vlaga ustavno pritožbo v zadevi prekrška.

Senat Ustavnega sodišča je ustavno pritožbo zavrgel, ker ni dovoljena (1. točka izreka).

Ena izmed pravic po Zakonu o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) je tudi pravica vložiti ustavno pritožbo. Kadar Ustavno sodišče oceni, da pritožnik oziroma njegov pooblaščenec v postopku pred Ustavnim sodiščem zlorabljata pravice, ki jih imata po ZUstS, ju lahko kaznuje z denarno kaznijo (prvi odstavek 34.a člena ZUstS). Po drugem odstavku 54. člena ZUstS ima enako pristojnost tudi senat Ustavnega sodišča.

Ustavno sodišče je v sklepu št. Up-448/12 z dne 21. 6. 2012 (Uradni list RS, št. 57/12) že sprejelo stališče, da je zloraba pravice do ustavne pritožbe med drugim podana tedaj, ko je ustavna pritožba očitno nedovoljena in neutemeljena, vsak razumen posameznik pa šteje njeno vložitev kot brez vseh možnosti za uspeh. Za enak primer gre v obravnavani zadevi. Pritožnica je bila seznanjena s tem, da njena vloga očitno nima možnosti za uspeh. Z dopisom št. R-I-211/12 z dne 8. 5. 2012 je bila opozorjena tudi na sklep Ustavnega sodišča št. Up-175/12 in na to, da bi Ustavno sodišče vztrajanje pri obravnavi lahko štelo za zlorabo pravice do vložitve ustavne pritožbe (prvi odstavek 34.a člena ZUstS). Kljub navedenim opozorilom je pritožnica vztrajala pri zahtevi za obravnavo ustavne pritožbe (dopis št. R-I-211/12 z dne 16. 5. 2012 je Ustavno sodišče prejelo 21. 5. 2012). Pritožnica je zlorabila pravico do vložitve ustavne pritožbe. Ustavno sodišče je zato sklenilo, da pritožnico kaznuje. Razlogi za takšno odločitev, ki so navedeni v sklepu Ustavnega sodišča št. Up-448/12 in na katere se Ustavno sodišče sklicuje, utemeljujejo to odločitev tudi v tem primeru.

Višina izrečene kazni je sorazmerna s težo zlorabe in z njenimi posledicami za učinkovito izvrševanje nalog Ustavnega sodišča. Ustavno sodišče je pritožnici zato odmerilo kazen v višini 250 eurov, ki jo glede na okoliščine primera šteje za primerno (2. točka izreka).

Senat Ustavnega sodišča je sprejel ta sklep na podlagi drugega odstavka 54. člena v zvezi s prvim odstavkom 34.a člena in tretje alineje prvega odstavka 55.b člena v zvezi s četrto alinejo drugega odstavka 55.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik senata dr. Mitja Deisinger ter člana dr. Ernest Petrič in dr. Jadranka Sovdat. Sklep je sprejel soglasno.

dr. Mitja Deisinger

Predsednik senata

---

### Opombe

[^[1]]: Prim. sklep Ustavnega sodišča št. Up-175/12 z dne 8. 3. 2012 (Uradni list RS, št. 22/12).

[^[2]]: Prvi odstavek 34.a člena ZUstS se glasi: "Ustavno sodišče lahko udeleženca v postopku ali njegovega pooblaščenca kaznuje z denarno kaznijo od 100 do 2.000 eurov, če zlorablja pravice, ki jih ima po tem zakonu."

[^[3]]: Drugi odstavek 54. člena ZUstS se glasi: "V zadevah ustavnih pritožb o predlogu iz drugega odstavka 38.a člena in o kaznovanju po 34.a členu tega zakona odloči senat."